**Creștine, intră-n horă!**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știi cum se joacă vântul cu fulgii mici de nea?

Cum tatăl își aruncă copilul, a lui stea,

Spre cer ca să-l audă cum râde-n fericire

Că zboară și-apoi cade în brațe cu iubire....

Un dans sau poate-o horă încing fulgii-n Ajun,

Se bucură c-aproape e Sfântul Moș Crăciun

Și-aduce bucurie în casele curate,

La ușa anului un An Nou iarăși bate!

Gerul care afară încremenește dalb

O pânză de zăpadă, subțire ca un colb,

Se-nmoaie că-i e drag să simtă bucuria

Căzută din nori grei ce-l cântă pe Mesia.

Creștine, intră-n horă cu fulgii jucăuși,

Apoi mergi cu copiii ca să deschizi din uși,

Să cânți sfinte colinde, să fii tu aruncat

Spre cer și-apoi să-I cazi în brațe mai curat!